open-index/open-wikipedia-markdown huggingface dataset:
Διεθνές Πανεπιστήμιο Λένιν

Το **Διεθνές Πανεπιστήμιο Λένιν** ή Διεθνής Λενινιστική Σχολή MLS (ρωσική γλώσσα: Mezhdunarodnagia Leninskaia Shkola), ιδρύθηκε τον Μάιο του 1926 στη Μόσχα από την Κομμουνιστική Διεθνή (Κομιντέρν), ως τρίτο κομματικό ίδρυμα για την περαιτέρω εκπαίδευση στελεχών, προορισμένων να αποτελέσουν τα ηγετικά στελέχη των ανά τον κόσμο κομμουνιστικών κομμάτων.

## Ίδρυση - Λειτουργία

Το κομματικό αυτό ίδρυμα ξεκίνησε επίσημα τις εκπαιδευτικές του λειτουργίες τον Μάιο του 1926, με απόφαση της Εκτελεστικής Επιτροπής της Κομμουνιστικής Διεθνούς (ΕΕΚΔ) με σκοπό να σπουδάσουν κομμουνιστικά στελέχη από διάφορες χώρες σε υψηλότερο επίπεδο από τα άλλα δύο κομματικά ιδρύματα, το Κομμουνιστικό Πανεπιστήμιο Εργαζομένων της Ανατολής (KUTV) και το Κομμουνιστικό Πανεπιστήμιο Εθνικών Μειονοτήτων Δύσης (KUNMZ). Η έδρα του ήταν στη Μόσχα. και πρώτος πρύτανης ήταν ο Νικολάι Μπουχάριν.

Η ιδρυτική διακήρυξη της ΕΕΚΔ για την MLS αναφέρει:
 "Να βοηθήσει τα τμήματα της Κομιντέρν στην αύξηση των προσόντων των κορυφαίων στελεχών των Κομμουνιστικών Κομμάτων, των οποίων η επαναστατική εμπειρία πρέπει να ενισχυθεί από τη γενική θεωρητική μαρξιστική-λενινιστική προετοιμασία, αφενός, και, αφετέρου, από την άμεση και ενεργή μελέτη".

Οι σπουδαστές που δεχόταν προέρχονταν από όλες τις χώρες της Γης και στη μεγάλη τους πλειοψηφία είχαν αποφοιτήσει από τα άλλα δύο κομματικά ιδρύματα. Ο συνολικός αριθμός των σπουδαστών στα 12 χρόνια λειτουργίας του ήταν περίπου 3500 άτομα που προέρχονταν από 59 χώρες.
Αναφέρεται ότι ένας αριθμός 60-75 ατόμων που προέρχονταν από τη Ρουμανία τη Βουλγαρία , την Ελλάδα και τον Καναδά σπούδασαν στο MLS.

Το 1938 το Πανεπιστήμιο έκλεισε και αργότερα η Κομιντέρν την περίοδο 1941-43 προσπάθησε να λειτουργήσει εκ νέου την MLS στο περιβάλλον μιας Γεωργικής Σχολής στο Kushnarenkovo, χωρίς όμως επιτυχία και την αίγλη του παρελθόντος.

## Απόφοιτοι του MLS
Στο Πανεπιστήμιο σπούδασαν μερικά ηγετικά στελέχη του ΚΚΕ, όπως ο Ανδρόνικος Χαϊτάς, ο Νίκος Ζαχαριάδης, ο Γιώργος Κολοζώφ, o Νίκος Πλουμπίδης, ο Μιχάλης Γκαζές και ο Πολύδωρος Δανιηλίδης.

Επίσης πολλά γνωστά ονόματα του παγκόσμιου κομμουνιστικού κινήματος αποφοίτησαν από τη σχολή όπως ο Έριχ Χόνεκερ, ο Χάιντς Χόφμαν, ο Άντον Άκερμαν, ο Έριχ Μίλκε, ο Τίτο, ο Ενβέρ Χότζα και άλλοι.

## Πηγές
* Service, Robert. *Σύντροφοι: η παγκόσμια ιστορία του κομμουνισμού*. Αθήνα: Ψυχογιός, 2007.
* Μάριος Μαρκοβίτης "Όχι, δεν είμαι εχθρός του Λαού", Εκδόσεις Επίκεντρο, Θεσσαλονίκη 2017
* Julia Köstenberger, "Die Internationale Lenin-Schule (1926-1938)," in Michael Buckmiller and Klaus Meschkat (eds.), Biographisches Handbuch zur Geschichte der Kommunistischen Internationale: Ein deutsch-russisches Forschungsprojekt [Biographical Handbook on the History of the Communist International: A German-Russian Research Project]. Berlin: Akademie Verlag, 2007; pp.&nbsp;287–309..

## Παραπομπές


Κατηγορία:Κομμουνισμός στη Ρωσία
Κατηγορία:Ιστορία του Κομμουνιστικού Κόμματος Ελλάδας
Κατηγορία:Εκπαιδευτικά ιδρύματα στη Ρωσία
Γαλιασγάρ Καμάλ

Ο **Γαλιασγάρ Γαλιακμπάρ ουλί Καμαλετντίνοφ** (, συναντάται και με τη μορφή **Γαλιασγάρ Καμάλ** ( [ɣæˌliæsˈɣær kʌˈmɑl], , *Galiaskar Kamal*, 6 Ιανουαρίου 1879 - 8 Ιουλίου 1933) ήταν τάταρος συγγραφέας, δραματουργός και θεατρικός συγγραφέας. Το Ταταρικό Ακαδημαϊκό Θέατρο Γαλιασκάρ Καμάλ έχει ονομαστεί προς τιμήν του. 

## Βιογραφία
Ο Γαλιασγάρ Καμάλ γεννήθηκε στις 6 Ιανουαρίου του 1879 στην οικογένεια ενός τεχνίτη στο Καζάν. Σπούδασε στους μεντρεσέδες *Γοσμανιά* και *Μοχαμάντια* του Καζάν στην οχταετία 1889-1897. Την ίδια εποχή μελέτησε τη ρωσική γλώσσα σε τριετές δημοτικό σχολείο.

Το πρώτο θεατρικό έργο του Καμάλ ονομαζόταν *Ο Άτυχος Νέος* και δημοσιεύθηκε το 1900. Η ιστορία του ταταρικού θεάτρου ξεκίνησε με το ανέβασμα ενός θεατρικού που ονομάζεται *Ο Θλιβερός*. Συμμετείχε ενεργά στη δραστηριότητα του θιάσου Σαγιάρ ως ηθοποιός και θεατρικός συγγραφέας.

## Άλλα έργα
Ο Γ. Καμάλ έβγαλε μερικά θεατρικά έργα το 1905, όντας εντυπωσιασμένος από τα γεγονότα της πρώτης Ρωσικής επανάστασης. Ειδικά για αυτό το λόγο έγραψε τα θεατρικά έργα *Το Πρώτο Θέατρο*, *Ο Χρεωκοπημένος* και άλλα.

## Παραπομπές

## Εξωτερικοί σύνδεσμοι

* Σελίδα για τον Γαλιασκάρ Καμάλ σε ρωσική ηλεκτρονική βιβλιοθήκη

Κατηγορία:Τάταροι συγγραφείς
Λύση των δύο κρατών (Κύπρος)

Η **λύση των δύο κρατών** για το κυπριακό ζήτημα αναφέρεται στη μόνιμη διχοτόμηση της Κύπρου σε τουρκοκυπριακό κράτος στο βορρά και ελληνοκυπριακό κράτος στο νότο, σε αντίθεση με τις διάφορες προτάσεις για την επανένωση της Κύπρου.

Η λύση των δύο κρατών θα οδηγήσει στην νομιμοποίηση του *[[status quo]]*, όπου οι ελληνοκύπριοι κατέχουν το νότιο τμήμα του νησιού, ενώ οι τουρκοκύπριοι κατέχουν το βόρειο τμήμα του νησιού.

## Υποστήριξη για τη λύση των δύο κρατών
Το 2007, η ΤΔΒΚ διεξήγαγε δημοσκόπηση για το θέμα, όπου το 60% των ερωτηθέντων συμφωνούσε με την ιδέα των δύο κρατών ως λύση του κυπριακού ζητήματος. Μια δημοσκόπηση του 2009 έδειξε ότι το 77.9% των Τουρκοκυπρίων υποστήριζε τη διχοτόμηση, με το 63% να εκφράζει αμφιβολίες εάν θα επιτύχουν οι ειρηνευτικές διαπραγματεύσεις.

Σε γενικές γραμμές, η Τουρκική Δημοκρατία έχει εκφράσει την υποστήριξή της για τη λύση των δύο κρατών ως εναλλακτική λύση απέναντι στην επανένωση. Ο Ρετζέπ Ταγίπ Ερντογάν επιβεβαίωσε την θέση κατά την επίσκεψη του στη Βόρεια Λευκωσία το 2014. Σύμφωνα με τα ελληνοκυπριακά μέσα ενημέρωσης, η λύση των δύο κρατών ωθείται από την Τουρκία σε περίπτωση που η ειρηνευτική διαδικασία με τη διαμεσολάβηση του ΟΗΕ αποτύχει.

## Αντίθεση στη λύση των δύο κρατών
Ο ΟΗΕ προσπαθεί να επιτύχει τη λύση του ζητήματος μέσω της κυπριακής επανένωσης με βάση ένα ομοσπονδιακό μοντέλο. Το πιο γνωστό παράδειγμα είναι το σχέδιο Ανάν.

## Παραπομπές

Κατηγορία:Κυπριακό πρόβλημα
Δήμος Γκιόρτσε Πέτροφ

Ο **Δήμος Γκιόρτσε Πέτροφ** () είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

## Γεωγραφία
Ο Δήμος Γκιόρτσε Πέτροφ συνορεύει με:
*τον Δήμο Σαράι στα νοτιοδυτικά,
*τον Δήμο Κάρπος στα νοτιοανατολικά,
*τον Δήμο Τσούτσερ Σάντσεβο στα ανατολικά,
*το Κοσσυφοπέδιο στα βόρεια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Κατηγορία:Δήμοι των Σκοπίων
Μουσείο Κοσμοναυτικής

Το **Μουσείο Κοσμοναυτικής** (ρωσ. Музей космонавтики), γνωστό και ως **Μουσείο Αστροναυτικής** (στην αγγλική ονομασία του, *Museum of Astronautics*) ή και Μουσείο Εξερευνήσεως του Διαστήματος, είναι μουσείο στη Μόσχα αφιερωμένο στην εξερεύνηση του διαστήματος. Βρίσκεται στο εσωτερικό της βάσεως του Μνημείου των Κατακτητών του Διαστήματος, βορειοανατολικά του κέντρου της πόλεως.
Το μουσείο περιέχει ευρεία ποικιλία σοβιετικών και ρωσικών εκθεμάτων που σχετίζονται με τις διαστημικές αποστολές και τη διαστημική τεχνολογία, αλλά και την ιστορία της αεροπορίας, την αστρονομία και την επίδραση της διαστημικής εποποιίας στις καλές τέχνες. Σύμφωνα με τις πληροφορίες του ρωσικού οργανισμού τουρισμού, η συλλογή του Μουσείου περιέχει περίπου 85 χιλιάδες διαφορετικά εκθέματα και το επισκέπτονται περίπου 300 χιλιάδες επισκέπτες ετησίως.

## Ιστορία
Ενώ ο πύργος του Μνημείου των Κατακτητών του Διαστήματος ανεγέρθηκε το 1964, το μουσείο στη βάση του άνοιξε 17 χρόνια αργότερα, το 1981. Η τελετή των εγκαινίων έλαβε χώρα στις 10 Απριλίου 1981, για να τιμηθεί η εικοστή επέτειος από την ημέρα (12 Απριλίου 1961) που ο Γιούρι Γκαγκάριν έγινε ο πρώτος άνθρωπος που ταξίδεψε στο διάστημα, μπαίνοντας σε τροχιά γύρω από τη Γη.

Το μουσείο εστιάζει κυρίως στο σοβιετικό διαστημικό πρόγραμμα, με βασικές θεματικές τον Γκαγκάριν, τον Σεργκέι Κορολιόφ και τις αποστολές *[[Σπούτνικ 1|Σπούτνικ]]* και *[[Πρόγραμμα Σογιούζ|Σογιούζ]]*.

### Ανακαίνιση
Την Ημέρα της Κοσμοναυτικής το 2009 το Μουσείο ξανάνοιξε μετά από τρία χρόνια ανακαινίσεων, με σχεδόν τριπλάσια έκταση από την αρχική και με νέους τομείς αφιερωμένους στα διαστημικά προγράμματα των άλλων χωρών, όπως το αμερικανικό, το ευρωπαϊκό, το κινεζικό και τον Διεθνή Διαστημικό Σταθμό. Το μουσείο φιλοξενεί σήμερα πρωτότυπα διαδραστικά εκθέματα, ενώ διαθέτει ανανεωμένο εξωτερικό χώρο και την πλαισιωμένη με γλυπτά Αλέα των Κοσμοναυτών, η οποία συνδέει το μουσείο με τον σταθμό VDNKh του Μετρό της Μόσχας. Το μουσείο είναι δημοφιλές στον μαθητικό και φοιτητικό κόσμο της Ρωσίας γενικότερα, ενώ αποτελεί σημαντικό τουριστικό αξιοθέατο της Μόσχας.

## Εκθέματα

Αρχείο:Krechet.JPG|Σοβιετική διαστημική στολή Krechet-94
Αρχείο:Soviet rocket propulsion RD-214.JPG|Πυραυλοκινητήρες τύπου RD-214
Αρχείο:Gagarin's capsule in Moscow Cosmonautics museum.jpg|Διαστημική κάψουλα του Γκαγκάριν
Αρχείο:Soviet moonrover.JPG|Σοβιετικό σεληνιακό όχημα *[[Λουνοχόντ 1|Λουνοχόντ]]* (Луноход)
Αρχείο:Soviet Apollo 11 flag.jpg|Σοβιετική σημαία με πετρώματα από τη Σελήνη. Δώρο στους Σοβιετικούς πολίτες από τον Πρόεδρο Νίξον το 1970.
Αρχείο:Fence surrounding the Memorial Museum of Cosmonautics.jpg|Η γλυπτή περίφραξη που περιβάλλει το Μουσείο, με χαρακτικό του *[[Σπούτνικ 1]]*


## Δείτε επίσης
* Μνημείο των Κατακτητών του Διαστήματος 
## Παραπομπές


## Εξωτερικοί σύνδεσμοι
* Επίσημος ιστότοπος (στη ρωσική)
* Το Μουσείο στον «Επίσημο κατάλογο ρωσικών μουσείων
* Το Μουσείο στο Google Cultural Institute

Κατηγορία:Μουσεία στη Μόσχα
Κατηγορία:Μουσεία τεχνολογίας
Κατηγορία:Αξιοθέατα στη Ρωσία
Σίταινα Θεσπρωτίας

:*Για συνώνυμους οικισμούς στην Ελλάδα δείτε το λήμμα: [[Σίταινα Αρκαδίας]]*

Η **Σίταινα** είναι ημιορεινό χωριό της περιφερειακής ενότητας Θεσπρωτίας σε υψόμετρο 470 μέτρα, το οποίο βρίσκεται προς τα σύνορα της Ελλάδας με την Αλβανία και τους βόρειους πρόποδες του όρους Φαρμακοβούνι. Απέχει 18 χλμ. Β.-ΒΑ. από τους Φιλιάτες και 30 χλμ. Β.-ΒΑ. από την Ηγουμενίτσα. Αναφέρεται επίσημα ως οικισμός το 1961 να προσαρτάται στην τότε κοινότητα Κάτω Ξεχώρου. Σύμφωνα με το Πρόγραμμα «Καλλικράτης», μαζί με το Κάτω Ξέχωρο, την Ποταμιά, τη Βρυσούλα και τα Σοκολακάτικα αποτελούν την τοπική κοινότητα Κάτω Ξεχώρου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 2 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Σμέρτος Θεσπρωτίας

Ο **Σμέρτος** είναι πεδινό χωριό της περιφερειακής ενότητας Θεσπρωτίας σε υψόμετρο 130 μέτρα.

## Γεωγραφία - Ιστορία
Ο Σμέρτος βρίσκεται προς τα σύνορα της Ελλάδας με την Αλβανία και τα παράλια του Ιονίου πελάγους. Απέχει 10 χλμ. δυτικά από τους Φιλιάτες και 13 χλμ. βόρεια από την Ηγουμενίτσα. Το χωριό είναι κτισμένο βόρεια του ποταμού Καλαμά στην κοιλάδα της Σαγιάδας, όπου οι κάτοικοί του καλλιεργούν εσπεριδοειδή (μανταρίνια και πορτοκάλια), ανάμεσα στο Ασπροκκλήσι (ΒΔ.) και το Φράγμα Καλαμά (ΝΑ.). Η εκκλησία του χωριού είναι αφιερωμένη στον Άγιο Σπυρίδωνα και εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Αναφέρεται επίσημα ως οικισμός το 1919 στο ΦΕΚ 184Α-19/08/1919 να προσαρτάται στην τότε κοινότητα Σκέφαρης του νομού Ιωαννίνων. Με το ΦΕΚ 119Α-01/04/1937 αποσπάστηκε από το νομό Ιωαννίνων στο νομό Θεσπρωτίας και το 1963 ορίζεται έδρα της τότε κοινότητας Μύλων. Σύμφωνα με το Πρόγραμμα «Καλλικράτης» αποτελεί την τοπική κοινότητα Σμέρτου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 209 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Χαράλαμπος Σκούρτης

Ο **Χαράλαμπος Σκούρτης** (γεν. Μυτιλήνη, Λέσβος, 30 Οκτωβρίου 1934 - Χολαργός, 28 Οκτωβρίου 2022) ήταν Έλληνας συνταξιούχος οδοντίατρος, πρώην δήμαρχος Χολαργού, ο μακροβιότερος στα χρονικά (1983 - 2002) καθώς και επίτιμος δήμαρχος της πόλης. Στέλεχος της τοπικής αυτοδιοικησης επί 32 συνεχόμενα έτη (Συνέντευξη στο περιοδικό του Δήμου Παπάγου Χολαργού, τ. 2, Δεκέμβριος 2020, σελ. 13), έχει επίσης υπηρετήσει το θεσμό του "Συμπαραστάτη του Δημότη".

## Πολιτική σταδιοδρομία

Για πρώτη φορά εκλέχθηκε δημοτικός σύμβουλος Χολαργού στις εκλογές του 1978 και εν συνεχεία κέρδισε πέντε φορές τη δημαρχία της πόλης, με την υποστήριξη του ΠΑΣΟΚ στις δημοτικές εκλογές του 1982, 1986, 1990, 1994 και 1998. Κατά τη διάρκεια της 20ετούς παρουσίας του στο δημοτικό θώκο ανέλαβε, μεταξύ άλλων, διάφορες πρωτοβουλίες για την περιβαλλοντική προστασία του Υμηττού (ήταν ο εμπνευστής της δραστηριότητας "Δρόμος Βουνού"), ενώ διετέλεσε και πρόεδρος του Συνδέσμου Προστασίας και Ανάπτυξης του όρους, θέση για την οποία τιμήθηκε. Για την μακρόχρονη προσφορά του στην Τοπική Αυτοδιοίκηση βραβεύτηκε από διάφορους φορείς, όπως η Ένωση Δημάρχων Αττικής  κ.α., ενώ τον Μάιο του 2015, με ομόφωνη απόφαση του, το Δημοτικό Συμβούλιο του ενοποιημένου Δήμου Παπάγου-Χολαργού του απένειμε τον τίτλο του Επιτίμου Δημάρχου Χολαργού.

## Έργο
Επί των ημερών του Χαράλαμπου Σκούρτη δεσμεύτηκαν ή αγοράστηκαν διάφορα οικόπεδα, επί των οποίων εν-συνεχεία κατασκευάστηκαν το σχολικό συγκρότημα στο λόφο του Τσακού, το 3ο Γυμνάσιο Χολαργού, πέντε δημοτικά σχολεία, τρεις παιδικοί σταθμοί και νηπιαγωγεία, 6 γήπεδα μπάσκετ, 5 γήπεδα τένις ενώ δημιουργήθηκε το κλειστό γυμναστήριο "Αντώνης Τρίτσης", διαμορφώθηκαν πολλές πλατείες, ξεκίνησε η λειτουργία δύο ΚΑΠΗ, βελτιώθηκε σημαντικά το δίκτυο αποχέτευσης, εγκαινιάστηκε δημοτικός θερινός κινηματογράφος και κτίσθηκαν τόσο το Κοιμητήριο Χολαργού όσο και το Δημοτικό κατάστημα

## Προσωπική ζωή
Η καταγωγή του Χαράλαμπου Σκούρτη ήταν από τη Μυτιλήνη της Λέσβου. Ήταν νυμφευμένος με την Λιούμπα Σκούρτη και είχαν αποκτήσει δυο γιους, ενώ ήταν κάτοικος Χολαργού από το 1952 έως Απεβίωσε στις 28 Οκτωβρίου 2022 σε ηλικία 87 ετών

## Παραπομπές


Κατηγορία:Δήμαρχοι Χολαργού
Τζακ Μπρεμ

Ο **Τζακ Μπρεμ** (*Jack W. Brehm*) γεννήθηκε το 1928 στην Άϊοβα των Η.Π.Α.  και πέθανε στις 9 Αυγούστου του 2009.

## Σπουδές
Μετά το λύκειο έγινε δεκτός στο Harvard αλλά δεν κατάφερε να  το παρακολουθήσει. Ζήτησε άδεια να καταταγεί πρώτα στο Ναυτικό και μετά να φοιτήσει στο Πανεπιστήμιο. Πράγματι μετά απο δυο χρόνια θητείας στο ναυτικό επέστρεψε και ολοκλήρωσε τις σπουδές του στο Harvard. Λίγο πριν την ολοκλήρωση των σπουδών του έγινε δεκτός στο διδακτορικό  πρόγραμμα του Πανεπιστημίου της Μινεσότα όπου μόλις είχε ξεκινήσει να εργαζεται ο Leon Festinger .

## Διδακτικό Έργο
Το 1955 ο Τζακ Μπρεμ μαζί με την πρώτη του γυναίκα ξεκίνησε να εργάζεται στο Yale. Μετά από τρία χρόνια μετακόμισε στο πανεπιστήμιο του Duke όπου και έμεινε μέχρι το 1975.

Το 1975  με την Σάρον Μπρεμ (δεύτερη γυναίκα του)  ξεκίνησε να εργάζεται στο Πανεπιστήμιο του Κάνσας όπου και έμεινε μέχρι την σύνταξή του.

## Έργο
Ο Τζακ Μπρεμ  εισήγαγε την Θεωρία της ψυχολογικής αναδραστικότητας η οποία και επιχειρεί "να άρει ορισμένες ασάφειες ή/και αντιφάσεις του γενεσιουργού θεωρητικού της υπόβαθρου, της θεωρίας της γνωστικής ασυμφωνίας"

Η Θεωρία της ψυχολογικής αναδραστικότητας εμφανίστηκε πρώτη φορά στο 1966

## Παραπομπές


Κατηγορία:Αμερικανοί ψυχολόγοι
Αμπντούλ Σαμπούρ Φαρίντ Κοχιστανί

Ο **Αμπντούλ Σαμπούρ Φαρίντ Κοχιστανί** (1952 – 2 Μαΐου 2007) διετέλεσε πρωθυπουργός του Αφγανιστάν από τις 6 Ιουλίου 1992 μέχρι τις 15 Αυγούστου 1992. Ήταν μέλος του Χεζμπί Ισλαμί του Γκουλμπουντίν Χεκματυάρ. 

Αργότερα υπήρξε μέλος της άνω βουλής της Εθνικής Συνέλευσης του Αφγανιστάν μέχρι να δολοφονηθεί από πυρά έξω από το σπίτι του στην Καμπούλ στις 2 Μαΐου 2007. 

## Παραπομπές


Κατηγορία:Πρωθυπουργοί του Αφγανιστάν
Λεωφόρος Κέννεντυ (Κωνσταντινούπολη)

Η **Λεωφόρος Κέννεντυ** είναι παραλιακή λεωφόρος που βρίσκεται στην Κωνσταντινούπολη. Ξεκινάει από το Σίρκετσι και κινείται προς το Μπακίρκιοϊ σχεδόν μέχρι το πρώην αεροδρόμιο Ατατούρκ. Η λεωφόρος ονομάστηκε προς τιμήν του 35ου αμερικανού προέδρου, Τζον Φ. Κέννεντι.

## Διαδρομή
Ο δρόμος ακολουθεί κατά προσέγγιση τα παλαιά θαλάσσια τείχη της πόλης. Αφού ξεκινήσει δίπλα από τον σταθμό Σίρκετσι κοντά στη γέφυρα του Γαλατά, η λεωφόρος Κέννεντυ κινείται με κατεύθυνση προς τα ανατολικά κατά μήκος της νότιας πλευράς του Κερατίου κόλπου. Στη συνέχεια αλλάζει κατεύθυνση προς τα νότια στο Σαραϊμπουρνού και συνεχίζει εντός του ανατολικού μέρους της ιστορικής Κωνσταντινούπολης, ανάμεσα στο παλάτι Τοπκαπί και τον Βόσπορο. Αφού περάσει τον φάρο Αχίρκαπι Φενέρι και περάσει σε κοντινή απόσταση από την Αγία Σοφία και το παλάτι Βουκολέων, η λεωφόρος αλλάζει κατεύθυνση προς τα δυτικά και κινείται προς το αεροδρόμιο, περνώντας τη Μικρή Αγία Σοφία, την έδρα του Αρμενικού Πατριαρχείου της Κωνσταντινούπολης και το μεγάλο λιμάνι στο Γενί Καπί. Τότε συνεχίζει προς τα δυτικά-νοτιοδυτικά πριν τελειώσει στην μαρίνα Ατάκιοϊ. Η λεωφόρος από αυτό το σημείο συνεχίζει ως **Λεωφόρος Ραούφ Ορμπάι** *(Rauf Orbay Caddesi)*, από τον τούρκο ναύαρχο Ραούφ Ορμπάι και οδηγεί προς το παλιό αεροδρόμιο Ατατούρκ.

## Σημεία ενδιαφέροντος
Ο φάρος Αχίρκαπι, ένας ιστορικός φάρος που βρίσκεται ακόμα σε χρήση, βρίσκεται στην γειτονιά Τζανκουρταράν κοντά στον ομώνυμο σιδηροδρομικό σταθμό, ο οποίος εξυπηρετείται από τη γραμμή Κωνσταντινούπολη-Χαλκαλί.

## Φωτογραφίες

Αρχείο:Kennedy avenue.png|Χάρτης της Λεωφόρου Κέννεντυ
Αρχείο:Cevizlik Mahallesi Sahili cropped.JPG|Άποψη της λεωφόρου στη περιοχή Τζεβιζλίκ στο Μπακίρκιοϊ


## Εξωτερικοί σύνδεσμοι

* Kennedy Avenue in Google Maps

Κατηγορία:Κωνσταντινούπολη
Μπόκα Τζούνιορς ΦΚ (Γιβραλτάρ)

Η **ΦΚ Μπόκα Τζούνιορς Γιβραλτάρ** είναι ομάδα ποδοσφαίρου από το Γιβραλτάρ. Αυτή τη στιγμή αγωνίζεται στην Πρώτη Κατηγορία του Γιβραλτάρ. Το όνομά της είναι προς τιμήν της Μπόκα Τζούνιορς της Αργεντινής, επειδή ένας από τους ιδρυτές της ήταν μεγάλος θαυμαστής της ομάδας. 

## Ίδρυση
Η ομάδα σχηματίστηκε και ιδρύθηκε το Σεπτέμβριο του 2012, όταν μία παρέα φίλων επέστρεψε για πάντα στο Γιβραλτάρ από το Πανεπιστήμιο στην Αγγλία και αποφάσισαν να σχηματίσουν, μαζί, μία ερασιτεχνική ποδοσφαιρική ομάδα. Αυτό οφείλεται στην ελπίδα τους και στην επιθυμία τους να παίξουν μαζί στο άθλημα που προτιμούσαν. 

Το όνομα Μπόκα Τζούνιορς αποφάσισε ως διευθυντής εκείνη τη στιγμή ο Λόρενς Ποντέστα, που ήταν επίσης ένας από τους ιδρυτές του συλλόγου, είναι ένας μεγάλος θαυμαστής της Μπόκα Τζούνιορς, του Μαραντόνα και του αργεντίνικου ποδοσφαίρου εν γένει. Εκτός από αυτό το πάθος του για τη Μπόκα, είχε επίσης επηρεαστεί από το γεγονός ότι το πρώτο επίσημο γκολ στην ιστορία της Μπόκα (από την Αργεντινή) είχε σημειωθεί από έναν παίκτη ονόματι Ράφαελ Πρατ, από το Γιβραλτάρ. 

Το Πρωτάθλημα στο Γιβραλτάρ ξεκίνησε να αναπτύσσεται και έγινε πιο ανταγωνιστικό όταν χορηγήθηκε στο Γιβραλτάρ η είσοδος στην ΟΥΕΦΑ το 2013. Σε αυτό το σημείο,  για να παραμείνει καθημερινά στο πρωτάθλημα και στη φυσική κατάσταση ανταγωνιστική, οι ιδρυτές αποφάσισαν να κάνουν την ομάδα πιο επαγγελματική. 

Κατηγορία:Ποδοσφαιρικές ομάδες Γιβραλτάρ
Απαιτήσεις θεώρησης εισόδου (βίζα) για Έλληνες πολίτες

Οι απαιτήσεις θεώρησης εισόδου (βίζα) για τους Έλληνες πολίτες είναι διοικητικοί περιορισμοί εισόδου, από τις αρχές άλλων κρατών, που έχουν τοποθετηθεί στους πολίτες της Ελλάδας. 

Από τις 26 Μαρτίου 2019, οι Έλληνες πολίτες μπορούν να ταξιδέψουν σε 184 χώρες και εδάφη χωρίς την ανάγκη έκδοσης βίζας, κατατάσσοντας το Ελληνικό διαβατήριο 6ο (ισόψηφο με το Βελγικό, το Καναδικό, το Ιρλανδικό και εκείνο των ΗΠΑ) σε ό, τι αφορά την δυναμική του στην ελευθερία ταξιδιού, σύμφωνα με την ετήσια έκθεση του Passport Index 

## Χάρτης απαιτήσεων βίζας

## Παραπομπές

Κατηγορία:Ελληνική Κυβέρνηση
Σημάδι του Μάνσον

μικρογραφία|Κωνικός κερατοειδής που συμπιέζεται στο κάτω βλέφαρο.
Το **σημάδι του Μάνσον** είναι μια εσοχή σχήματος V που παρατηρείται στο κάτω βλέφαρο, όταν το βλέμμα του ασθενούς κατευθύνεται προς τα κάτω. Το ιατρικό σημάδι είναι χαρακτηριστικό προχωρημένου κερατόκωνου και προκαλείται από τον κωνικό κερατοειδή που συμπιέζεται στο κάτω βλέφαρο. 

Ονομάστηκε από τον Αμερικανικό οφθαλμίατρο Έντουιν Στέρλινγκ Μάνσον (*Edwin Sterling Munson*, 8 Μαΐου 1870 - 2 Φεβρουαρίου 1958).  

## Παραπομπές


Κατηγορία:Οφθαλμολογικές παθήσεις
Κατηγορία:Ιατρικά σημάδια
Άκαμπτοι αεροδιαπερατοί φακοί επαφής

μικρογραφία| Άκαμπτος αεροδιαπερατός φακός επαφής (RGP).
Οι **άκαμπτοι αεροδιαπερατοί φακοί επαφής**, επίσης γνωστοί ως **φακοί RGP** (*Rigid gas permeable lens*) ή σκληροί φακοί επαφής, είναι άκαμπτοι φακοί επαφής κατασκευασμένοι από πολυμερές διαπερατό στο οξυγόνο. Αρχικά, αναπτύχθηκαν στα τέλη της δεκαετίας του 1970 και κατά τη διάρκεια των δεκαετιών του 1980 και του 1990 και ήταν μια βελτίωση σε σχέση με προηγούμενους «σκληρούς» φακούς, που περιόριζαν τη μετάδοση οξυγόνου στο μάτι. 

Οι άκαμπτοι φακοί μπορούν να αντικαταστήσουν το φυσικό σχήμα του κερατοειδούς με νέα επιφάνεια διάθλασης. Αυτό σημαίνει ότι ένας κανονικός (σφαιρικός) άκαμπτος φακός επαφής μπορεί να προσφέρει καλό επίπεδο όρασης σε άτομα που έχουν αστιγματισμό ή παραμορφωμένα σχήματα κερατοειδούς, όπως με τον κερατόκωνο. Ωστόσο, χρειάζονται μια περίοδο προσαρμογής πριν επιτευχθεί η πλήρης άνεση. 

## Παραπομπές


## Εξωτερικοί σύνδεσμοι

* Ποιοι είναι οι φακοί επαφής GP; από την Ένωση Κατασκευαστών Φακών Επαφής (CLMA) 

Κατηγορία:Φακοί επαφής
Ευρωπαϊκό Κύπελλο Γυναικών 1988–89 (υδατοσφαίριση)

Το **Ευρωπαϊκό Κύπελλο Γυναικών 1988–89** (αγγλικά: *LEN European Cup 1988–89*) ήταν η 2η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Στον τελικό γύρο προκρίθηκαν οι ομάδες Ντονκ Γκούντα, Βασούτας, Βολτούρνο και Νοϊκέλν. Πρωταθλήτρια αναδείχθηκε η Ολλανδική Ντονκ Γκούντα με 6 βαθμούς για 2η φορά στην ιστορία της. Τη δεύτερη θέση κατέκτησε η Ουγγρική Βασούτας με 4 βαθμούς.

## Προκαταρκτικός γύρος
Η κλήρωση των ομάδων έγινε στις 27 Αυγούστου του 1988 στη Βόννη. Ο Προκαταρκτικός γύρος διεξήχθη σε δύο ομίλους μεταξύ 21 και 23 Οκτωβρίου του 1988.

### 1ος όμιλος
Οι αγώνες του 1ου ομίλου πραγματοποιήθηκαν στις εγκαταστάσεις της Βολτούρνο στην Σάντα Μαρία Κάπουα Βέτερε.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 2ος όμιλος
Οι αγώνες του 2ου ομίλου πραγματοποιήθηκαν στο Παπαστράτειο Κολυμβητήριο στον Πειραιά.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

## Τελική φάση
Η Τελική φάση διεξήχθη στη Σάντα Μαρία Κάπουα Βέτερε.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

----

----

## Παραπομπές


## Βιβλιογραφία
* (1989. május) 1988. évi európai kupamérkőzések. Úszósport 28 (5), 15–16. o. (Hozzáférés ideje: 2013. szeptember 11.)

## Εξωτερικοί σύνδεσμοι
*Euro League Women - Book of Champions (1987 έως το 2016)

1988–89
Κατηγορία:Υδατοσφαίριση το 1988
Κατηγορία:Υδατοσφαίριση το 1989
Διοργανώσεις Ε.Π.Σ. Φωκίδας 2018–19

Για την **περίοδο 2018–19**, η Ένωση Ποδοσφαιρικών Σωματείων Φωκίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φωκίδας.

Η πρωταθλήτρια της ΕΠΣ Φωκίδας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Φωκίδας, αποκτά το δικαίωμα συμμετοχής στο Κύπελλο Ελλάδας της επόμενης περιόδου

## Πρωτάθλημα

Η δομή του πρωταθλήματος της Ε.Π.Σ. Φωκίδας είναι η εξής:

* Α΄ Κατηγορία: 



### Α΄ Κατηγορία
Συμμετείχαν 10 ομάδες, με τον τίτλο του πρωταθλητή να κερδίζει ο Απόλλων Ευπάλιου Δωρίδας. Σε 18 αναμετρήσεις του, πέτυχε 17 νίκες ενώ ηττήθηκε μία φορά. Τα τέρματά του ήταν 71 υπέρ, 7 κατά και συγκέντρωσε 51 βαθμούς. 

Με αφαίρεση 3 βαθμών τιμωρήθηκαν η Γλυφάδα και η Ερατεινή.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Φωκίδας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Φωκίδας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Οργανισμός της Ευρωπαϊκής Ένωσης για την κατάρτιση στον τομέα της επιβολής του νόμου

Η **Ευρωπαϊκή Αστυνομική Ακαδημία (CEPOL)**, ή **Οργανισμός της Ευρωπαϊκής Ένωσης για την κατάρτιση στον τομέα της επιβολής του νόμου**  (αγγλικά: European Union Agency for Law Enforcement Training) είναι ένας οργανισμός της Ευρωπαϊκής Ένωσης που προορίζεται για την κατάρτιση αστυνομικών και άλλων αξιωματούχων σε θέματα επιβολής του νόμου, του ευρωπαϊκού και διεθνούς δικαίου. Το ίδρυμα ιδρύθηκε το 2000 και έχει την έδρα του στη Βουδαπέστη Ουγγαρίας. Από την 1η Ιουλίου 2016 λειτουργεί με νέα νομική σύμβαση.

Σκοπός του CEPOL είναι να συμβάλλει στην εκπαίδευση των ανώτερων στελεχών των αστυνομιών των κρατών μελών, βελτιστοποιώντας τη συνεργασία ανάμεσα στις διάφορες συνιστώσες του. Στηρίζει και αναπτύσσει μια ευρωπαϊκή προσέγγιση των κυριότερων προβλημάτων που αντιμετωπίζουν τα κράτη μέλη στους τομείς της καταπολέμησης του εγκλήματος, της πρόληψης της εγκληματικότητας και της διατήρησης της δημόσιας τάξης και ασφάλειας, ιδίως όσον αφορά τις διασυνοριακές διαστάσεις των προβλημάτων αυτών.

## Ιστορία
O CEPOL ιδρύθηκε με την Απόφαση αριθ. 2000/820/ΔΕΥ του Συμβουλίου το 2000, που τροποποιήθηκε το 2005 με την Απόφαση αριθ. 2005/681/ΔΕΥ του Συμβουλίου. Αρχικά η έδρα του ήταν στον Οίκο Μπράμσχιλ στο Μπράμσχιλ της κομητείας Χαμσάιρ στην Αγγλία, αλλά το 2014 μεταφέρθηκε στη Βουδαπέστη Ουγγαρίας κατόπιν απόφασης του Ευρωπαϊκού Συμβουλίου.

## Οργάνωση
Ο CEPOL συμβάλλει σε μια ασφαλέστερη Ευρώπη, διευκολύνοντας τη συνεργασία και την ανταλλαγή γνώσεων μεταξύ των αστυνομικών αρχών στις χώρες της ΕΕ και σε ορισμένες τρίτες χώρες, σχετικά με θέματα που εμπίπτουν στις προτεραιότητες ασφάλειας της ΕΕ, και ειδικότερα στο πεδίο της πολιτικής της ΕΕ για το σοβαρό και το οργανωμένο έγκλημα. Συνενώνει ένα δίκτυο ιδρυμάτων κατάρτισης αξιωματούχων επιβολής του νόμου σε κάθε χώρα της ΕΕ και βοηθά τα ιδρύματα αυτά να παρέχουν κατάρτιση υψηλού επιπέδου σχετικά με τις προτεραιότητες στον τομέα της ασφάλειας, τη συνεργασία για την επιβολή του νόμου και την ανταλλαγή πληροφοριών. Ο οργανισμός συνεργάζεται επίσης με άλλους οργανισμούς της ΕΕ και διεθνείς οργανισμούς, καθώς και με τρίτες χώρες με σκοπό να διασφαλίσει μια συλλογική απόκριση στις πλέον σοβαρές απειλές για την ασφάλεια. 

Επικεφαλής του CEPOL είναι ένας εκτελεστικός διευθυντής που είναι υπόλογος στο διοικητικό συμβούλιο. Το διοικητικό Συμβούλιο απαρτίζεται από εκπροσώπους των χωρών της ΕΕ και της Ευρωπαϊκής Επιτροπής. Το Διοικητικό Συμβούλιο συνεδριάζει τουλάχιστον δύο φορές ετήσια. Επιπλέον, η CEPOL διατηρεί εθνικές μονάδες (CNU) σε κάθε κράτος μέλος, που παρέχουν πληροφορίες και καθοδήγηση σε αξιωματούχους επιβολής του νόμου που θέλουν να συμμετάσχουν σε δραστηριότητες του οργανισμού.

Στα καθήκοντα του οργανισμού περιλαμβάνονται η διοργάνωση σεμιναρίων επιμόρφωσης, η συμμετοχή στην εκπόνηση εναρμονισμένων προγραμμάτων για την εκπαίδευση των στελεχών της αστυνομίας και η διάδοση των βέλτιστων πρακτικών και των αποτελεσμάτων της έρευνας. 

## Αναφορές

Κατηγορία:Οργανώσεις με έδρα την Ευρώπη
Κατηγορία:Κυβερνητικά όργανα
Άραγκορν (άλογο)

Ο **Άραγκορν** (το οποιο γεννήθηκε το 2002) είναι ιρλανδικό άλογο ιπποδρομοιών το οποίο κέρδισε τους αγώνες Γκρέιντιντ Στέικς το 2005 και το 2006.

Συνταξιούχος πια, ο Αραγκόρνς βρίσκεται στο αγρόκτημα Εντ οφ Λέιν στο Κεντάκι των Ηνωμένων Πολιτειών. Τα συνολικά κέρδη από τους αγώνες του Άραγκορν ανέρχονται σε 1.529.362 δολάρια (περίπου 1.365.000 ευρώ).

## Εξωτερικοί σύνδεσμοι
* Aragorn's pedigree and partial racing stats
* Stallion Info

Κατηγορία:Άλογα
Μεταφραστικό Κέντρο των Οργάνων της Ευρωπαϊκής Ένωσης

Το **Μεταφραστικό Κέντρο των Οργάνων της Ευρωπαϊκής Ένωσης** (CdT) είναι ένας οργανισμός της ΕΕ που ιδρύθηκε το 1994 με τον κανονισμό (ΕΚ) αριθ. 2965/94 του Συμβουλίου, και έχει την έδρα του στην πόλη Λουξεμβούργο της ομώνυμης χώρας. Αποστολή του Κέντρου αποτελεί η παροχή στα όργανα της ΕΕ, καθώς και σε κάθε θεσμικό όργανο και οργανισμό της ΕΕ που προσφεύγει στις υπηρεσίες του, των μεταφραστικών υπηρεσιών που είναι αναγκαίες για τις δραστηριότητές τους.

Το Κέντρο συμμετέχει στις εργασίες της διοργανικής επιτροπής μετάφρασης, αναβαθμίζοντας τις ρυθμίσεις για τη συνεργασία με τους οργανισμούς και τα θεσμικά όργανα και ανταλάσσοντας ορθές πρακτικές και μέσα στον τομέα των μεταφράσεων με τις υπόλοιπες μεταφραστικές υπηρεσίες της ΕΕ.

Το Κέντρο παρέχει τις υπηρεσίες του στις 24 επίσημες γλώσσες της ΕΕ και σε μη Ευρωπαϊκές κοινοτικές γλώσσες, στις οποίες περιλαμβάνονται πάνω από 700 γλώσσες συνολικά.

## Διαδραστική Ορολογία για την Ευρώπη (IATE)
Το Κέντρο διαχειρίζεται την ΙΑΤΕ, τη μεγαλύτερη βάση δεδομένων ορολογίας στον κόσμο.

## Νομικό πλαίσιο
Το Κέντρο ιδρύθηκε με τον Κανονισμό (ΕΚ) αριθ. 2965/94 του Συμβουλίου το Νοέμβριο 1994, ο οποίος.αναθεωρήθηκε δύο φορές. Πρώτα, το 1995 με τον Κανονισμό (ΕΚ) αριθ. 2610/95 του Συμβουλίου για επέκταση των δραστηριοτήτων του Κέντρου στα θεσμικά όργανα που διαθέτουν υπηρεσία μετάφρασης και για ενίσχυση της διοργανικής συνεργασίας στον τομέα της μετάφρασης. Μετά, το 2003 με τον Κανονισμό (ΕΚ) αριθ. 1645/2003 του Συμβουλίου για να εναρμονιστούν ορισμένες διατάξεις με τον Κανονισμό του Συμβουλίου για το δημοσιονομικό Κανονισμό που εφαρμόζεται στο γενικό προϋπολογισμό της Ευρωπαϊκής Ένωσης.

## Διοίκηση
Το Κέντρο διοικείται από διοικητικό Συμβούλιο που απαρτίζεται από εκπροσώπους των Κρατών Μελών, της Ευρωπαϊκής Επιτροπής και των πελατών του, δηλαδή έκαστου οργανισμού ή θεσμικού οργάνου που προσφεύγει στις υπηρεσίες του. Ο Πρόεδρος του Διοικητικού συμβουλίου είναι ο Ρύτις Μαρτικόνις, Γενικός Διευθυντής της Υπηρεσίας Μετάφρασης της Ευρωπαϊκής Επιτροπής. Ο νόμιμος εκπρόσωπος του Κέντρου είναι η Διευθύντρια, η Μάιερ Κιλοράν.

## Δίκτυο Υπηρεσιών ΕΕ
Το Κέντρο είναι μέλος του Δικτύου Υπηρεσιών της ΕΕ, που συστάθηκε από τα Κράτη Μέλη και τα θεσμικά όργανα της ΕΕ για την παροχή υπηρεσιών σε βιομηχανίες και πολίτες και την εκτέλεση συγκεκριμένων νομικών, τεχνικών ή επιστημονικών καθηκόντων στο πλαίσιο της Ευρωπαϊκής Κοινοτικής νομοθεσίας.

## Αναφορές

Κατηγορία:Οργανώσεις με έδρα την Ευρώπη
Κατηγορία:Κυβερνητικά όργανα
Κατηγορία:Γλωσσική πολιτική της Ευρωπαϊκής Ένωσης
Μπρουκ Φος Γουέστκοτ

Ο **Μπρουκ Φος Γουέστκοτ** (αγγλ.: *Brooke Foss Westcott*, 12 Ιανουαρίου 1825 - 27 Ιουλίου 1901) ήταν Βρετανός θεολόγος και λόγιος της Αγίας Γραφής. Από το 1890 μέχρι το θάνατό του, υπηρέτησε ως επίσκοπος της Εκκλησίας της Αγγλίας στο Ντέραμ. Συνεργάστηκε με τον Φέντον Τζον Άντονι Χορτ στην έκδοση του κριτικού κειμένου της Καινής Διαθήκης στο πρωτότυπο, που κυκλοφόρησε υπό τον τίτλο *The New Testament in the Original Greek* (Η Καινή Διαθήκη στην Πρωτότυπη Ελληνική) το 1881, και είναι επίσης γνωστό ως κείμενο *Γουέστκοτ-Χορτ*..

## Υποσημειώσεις


Κατηγορία:Βρετανοί θεολόγοι
Κατηγορία:Θρησκευτικά πρόσωπα και προσωπικότητες
Κατηγορία:Προτεστάντες
Κατηγορία:Επίσκοποι του 19ου αιώνα
Κατηγορία:Επίσκοποι του 20ού αιώνα
Μπόγιανε (Σαράι)

Το **Μπόγιανε** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 2230 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί  2225
*Σλαβομακεδόνες 1
*Άλλοι 4

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Ευρωπαϊκό Κύπελλο Γυναικών 1990–91 (υδατοσφαίριση)

Το **Ευρωπαϊκό Κύπελλο Γυναικών 1990–91** (αγγλικά: *LEN European Cup 1990–91*) ήταν η 4η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN. Πρωταθλήτρια αναδείχθηκε η Ολλανδική Ντονκ Γκούντα για 3η φορά στην ιστορία της.

## Προκαταρκτικός γύρος
Ο Προκαταρκτικός γύρος διεξήχθη σε δύο ομίλους των έξι ομάδων. Οι τρεις πρώτες ομάδες από κάθε όμιλο προκρίθηκαν στην Τελική φάση.
### ;ος όμιλος
Οι αγώνες του ομίλου πραγματοποιήθηκαν στη Σέντες.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### ;ος όμιλος
[thumb|400px|Το Zwembad de Tobbe στη [Χάουντα.]]
Οι αγώνες του ομίλου πραγματοποιήθηκαν στο Zwembad de Tobbe στη Χάουντα μεταξύ 26 και 29 Σεπτεμβρίου του 1990.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

----

----

#### Κορυφαίες σκόρερ
} Libregts
|align=left| Ντονκ Γκούντα
|rowspan="4"|23
|-
|align=left| Olek
|align=left| Νοϊκέλν
|}
Πηγή:

## Τελική φάση
Η Τελική φάση διεξήχθη σε δύο ομίλους των τριών ομάδων μεταξύ 8 και 11 Νοεμβρίου του 1990 στο Κρετέιγ.

### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### Ημιτελικοί

Πηγή:

### Πέμπτη θέση

Πηγή:

### Τρίτη θέση

Πηγή:

### Τελικός

Πηγή:

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1990–91
Κατηγορία:Υδατοσφαίριση το 1990
Κατηγορία:Υδατοσφαίριση το 1991
Χεζμπ-ε Ισλαμί Γκουλμπουντίν

μικρογραφία|Το λογότυπο του κόμματος
Το **Χεζμπ-ε-Ισλαμί Γκουλμπουντίν** () είναι αφγανικό πολιτικό κόμμα και παραστρατιωτική ομάδα.

Το πρώτο Χεζμπ-ε-Ισλαμί ιδρύθηκε το 1977 από τον Γκουλμπουντίν Χεκματυάρ, ο οποίος αργότερα έγινε επικεφαλής του. Η άλλη συνιστώσα του Χεζμπ-ε Ισλαμί καθοδηγούνταν από τον Μουλαβή Γιουνάς Χαλίς, ο οποίος διαχωρίστηκε από το κόμμα του Χεκματυάρ και ίδρυσε το δικό του Χεζμπ-ε Ισλαμί το 1979. Έγινε γνωστή ως συνιστώσας Χαλίς και η βάση της βρισκόταν στο Νανγκαράρ. Το Χεζμπ-ε Ισλαμί Γκουλμπουντίν αποτέλεσε μέρος των Επτά της Πεσαβάρ, μιας συμμαχίας ομάδων σουνιτών μουτζαχεντίν κατά τη διάρκεια της σοβιετικής εισβολής.

Το κόμμα στηριζόταν οικονομικά από αντισοβιετικές δυνάμεις μέσω της Πακιστανικής Υπηρεσίας Πληροφοριών κατά τη διάρκεια του σοβιετικού πολέμου στο Αφγανιστάν. Ωστόσο το κόμμα περιθωριοποιήθηκε στην πολιτική του Αφγανιστάν μετά την άνοδο των Ταλιμπάν στα μέσα της δεκαετίας του 1990. Παρέμεινε στο περιθώριο μέχρι τη δεκαετία του 2000, όταν μετατράπηκε σε επιθετική παραστρατιωτική ομάδα η οποία ανέλαβε την ευθύνη για αιματηρές επιθέσεις κατά των συμμαχικών δυνάμεων και της κυβέρνησης του Χαμίντ Καρζάι στην περίοδο μετά τον πόλεμο του Αφγανιστάν το 2001. Η στρατιωτική του δύναμη υπολογίζεται σε μερικές χιλιάδες.

## Παραπομπές


Κατηγορία:Πολιτικά κόμματα στο Αφγανιστάν
Συμμετοχή της Ελλάδας στο Παγκόσμιο Κύπελλο Ποδοσφαίρου 2014

Η εθνική ομάδα ποδοσφαίρου της Ελλάδας ήταν μία από τις 32 εθνικές ομάδες που συμμετείχαν στο Παγκόσμιο Κύπελλο Ποδοσφαίρου του 2014. Αυτή ήταν η τέταρτη συμμετοχή της στα παγκόσμια κύπελλα και η δεύτερη συνεχόμενη μετά από την παρουσία της στο Μουντιάλ της Νοτίου Αφρικής το 2010. Το ελληνικό συγκρότημα βρέθηκε στον Τρίτο Όμιλο όπου έδειξε καλή συμμετοχή καταλαμβάνοντας τη δεύτερη θέση και περνώντας έτσι, για πρώτη φορά στην ιστορία της στη Φάση των Δεκαέξι. Τότε αντιμετώπισε την Κόστα Ρίκα χάνοντας την πρόκριση στα πέναλτι.

## Πρόκριση

Η Ελλάδα αγωνίστηκε στα προκριματικά της ΟΥΕΦΑ στον Έβδομο Όμιλο που τελείωσε ισόπαλη με τη Βοσνία Ερζεγοβίνη με 25 βαθμούς, αλλά με μικρότερη διαφορά τερμάτων, κάτι το οποίο σήμαινε ότι έπρεπε να αγωνιστεί για την πρόκριση με τον δεύτερο του Τέταρτου Ομίλου. Σε αυτήν την περίπτωση έπαιξε με τη Ρουμανία σε διπλούς αγώνες, κέρδισε στον Πειραιά και ήρθε ισόπαλη στο Βουκουρέστι, κερδίζοντας έτσι την πρόκριση στο **Παγκόσμιο Κύπελλο της Βραζιλίας.**


* Λετονία - Ελλάδα: 1 - 2 (1 - 0)
* Ελλάδα - Λιθουανία 2 - 0 (0 - 0)
* Ελλάδα - Βοσνία Ερζεγοβίνη 0 - 0
* Σλοβακία - Ελλάδα 0 - 1 (0 - 0)
* Βοσνία Ερζεγοβίνη - Ελλάδα 3 - 1 (2 - 0)
* Λιθουανία - Ελλάδα 0 - 1 (0 - 1)
* Λιχτενστάιν - Ελλάδα 0 - 1 (0 - 0)
* Ελλάδα - Λετονία 1 - 0 (0 - 0)
* Ελλάδα - Σλοβακία 1 - 0 (1 - 0)
* Ελλάδα - Λιχτενστάιν 2 - 0 (1 - 0)

**Ευρωπαϊκά Μπαράζ**

* Ελλάδα - Ρουμανία 3 - 1 (2 - 1)
* Ρουμανία - Ελλάδα 1 - 1 (0 - 1)

**Σκόρερς**

## Προετοιμασία

Η ελληνική ομάδα επέλεξε, το Δεκέμβριο του 2013, το Αρακαζού ως έδρα του προπονητικού της κέντρου κατά τη διάρκεια της συμμετοχής της στο μουντιάλ της Βραζιλίας. Τον δήμο του Αρακαζού, πρωτεύουσα της πολιτείας Sergipe, είχαν επίσης επισκεφτεί αντιπροσωπείες της Νότιας Κορέας, της Κολομβίας και της Ονδούρας, αφού πήρε την έγκριση της ΦΙΦΑ ως μία από τις πόλεις που θα μπορούσαν να δεχτούν κάποια εθνική ομάδα. Η πληροφορία επιβεβαιώθηκε όταν η ΦΙΦΑ δημοσίευσε τις έδρες των προπονητικών κέντρων όλων των εθνικών ομάδων στις 31 Ιανουαρίου 2014.

Το Στάδιο Estadual Lourival Baptista, περισσότερο γνωστό ως «*Baptistao*», προσφέρθηκε ως προπονητικό κέντρο για την ελληνική εθνική ομάδα, για αυτόν τον σκοπό το γήπεδο μπήκε σε μία διαδικασία ανανέωσης για να ανταποκρίνεται στις προδιαγραφές που τέθηκαν από την Ελληνική Ποδοσφαιρική Ομοσπονδία. Παράλληλα, το ξενοδοχείο Radisson Αρακαζού επελέγη για να στεγάσει την ελληνική εθνική ομάδα κατά τη διάρκεια της παραμονής της στη Βραζιλία.

**Προηγούμενα Φιλικά**

* Ελλάδα - Ν. Κορέα 0 - 2 (0 - 1)
* Πορτογαλία - Ελλάδα 0 - 0
* Ελλάδα - Νιγηρία 0 - 0
* Ελλάδα - Βολιβία 2 - 1 (1 - 0)

## Κατάλογος Ποδοσφαιριστών


**Προπονητής:** Φερνάντο Σάντος

Οι παρακάτω παίκτες ήταν μέρος της λίστας προεπιλογής των 30, την οποία η ΕΠΟ απέστειλε στη ΦΙΦΑ, αλλά απορρίφθηκαν από τον προπονητή Φερνάντο Σάντος τη στιγμή που συνέθεσε τον κατάλογο των 23. 


## Συμμετοχή

**Τρίτος Όμιλος**

* Κολομβία - Ελλάδα 3 - 0 (1 - 0)
* Ιαπωνία - Ελλάδα 0 - 0
* Ελλάδα - Ακτή Ελεφαντοστού 2- 1 (1 - 0)

**Φάση των 16**

* Κόστα Ρίκα - Ελλάδα 1 - 1 (1 - 1) (0 - 0) (παράταση) 5 - 3 (πέναλτι)

Κατηγορία:Εθνική Ελλάδας (ποδόσφαιρο)
Ευρωπαϊκό Κέντρο για την Ανάπτυξη της Επαγγελματικής Κατάρτισης

Το **Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)** αποτελεί οργανισμό της Ευρωπαϊκής Ένωσης που συμβάλλει στην ανάπτυξη και εφαρμογή των πολιτικών της ΕΕ στον τομέα της επαγγελματικής κατάρτισης. Ιδρύθηκε το 1975 σύμφωνα με τον με αριθ. 337/75 Κανονισμό (ΕΟΚ) του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως και εδρεύει στη Θεσσαλονίκη.

## Ρόλος και αποστολή

Σύμφωνα με τον αριθ. 337/75 Κανονισμό (ΕΟΚ) του Συμβουλίου το Κέντρο έχει ως αποστολή να παρέχει τη συνδρομή του στην Επιτροπή, με σκοπό την  υποβοήθηση  σε  κοινοτικό  επίπεδο, την προώθηση και ανάπτυξη  της  επαγγελματικής και συνεχούς κατάρτισης. Για το σκοπό αυτό συμβάλλει με  την επιστημονική και τεχνική  του δραστηριότητα στην εφαρμογή κοινής πολιτικής επαγγελματικής κατάρτισης.

Συγκεκριμένα και όπως αναφέρεται στην επίσημη ιστοσελίδα του, το Κέντρο εργάζεται για την ενίσχυση της ευρωπαϊκής συνεργασίας και την παροχή τεκμηριωμένων στοιχείων που συνθέτουν τη βάση της ευρωπαϊκής πολιτικής. Η προσφορά του συνίσταται στις συγκριτικές αναλύσεις που πραγματοποιεί και στην εμπειρογνωσία που συγκεντρώνει μέσω έρευνας και δικτύωσης, τις οποίες χρησιμοποιεί για:

* να παρέχει τεχνικές συμβουλές και προτάσεις πολιτικής στον τομέα της επαγγελματικής κατάρτισης
* να καλύπτει γνωστικά κενά και να παράγει νέες ιδέες με γνώμονα τον εντοπισμό προκλήσεων και τάσεων
* να αυξάνει την ευαισθητοποίηση σχετικά με το ρόλο και τη σπουδαιότητα της επαγγελματικής κατάρτισης 
* να φέρνει σε επαφή διαμορφωτές πολιτικής, κοινωνικούς εταίρους, ερευνητές και επαγγελματίες του κλάδου, επιτρέποντάς τους έτσι να     ανταλλάσσουν ιδέες και προτάσεις
* να στηρίζει και να προάγει κοινές ευρωπαϊκές προσεγγίσεις, αρχές και εργαλεία για τη βελτίωση της επαγγελματικής κατάρτισης

## Δομή

Το διοικητικό του συμβούλιο αποτελείται από εκπροσώπους:
* των εθνικών κυβερνήσεων
* των οργανώσεων των εργοδοτών και των συνδικαλιστικών οργανώσεων
* της Ευρωπαϊκής Επιτροπής

## Πηγές

#Επίσημος ιστότοπος του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) 
#Κανονισμός (ΕΟΚ) αριθ. 337/75 του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως
#Πληροφορίες στον επίσημο ιστότοπο της Ευρωπαϊκής Ένωσης

Κατηγορία:Ευρωπαϊκή Ένωση
Ευρωπαϊκό Ίδρυμα Επαγγελματικής Εκπαίδευσης

Το **Ευρωπαϊκό Ίδρυμα Επαγγελματικής Εκπαίδευσης** (**ETF**) (αγγλικά: European Training Foundation) είναι μία υπηρεσία της Ευρωπαϊκής Ένωσης που ιδρύθηκε με τον Κανονισμό αριθ. 1360/90 του Συμβουλίου της 7ης Μαΐου και λειτουργεί από το 1994 με έδρα στο Τορίνο Ιταλίας. Αποστολή του ιδρύματος είναι να συμβάλει στην ανάπτυξη των συστημάτων επαγγελματικής εκπαίδευσης των χωρών της Κεντρικής και Ανατολικής Ευρώπης που είναι επιλέξιμες για οικονομική ενίσχυση, και στις οποίες μπορεί να περιλαμβάνονται γειτονικές χώρες που δεν είναι μέλη της ΕΕ ή χώρες που προετοιμάζονται για ένταξη στην ΕΕ.

## Καθήκοντα
Το ETF παρέχει στις χώρες-εταίρους τη διορατικότητα, την τεχνογνωσία και την εμπειρία του στην εκπαίδευση ατόμων για νέες θέσεις εργασίας και στην ανάπτυξη προγραμμάτων της δια βίου μάθησης. Το ίδρυμα παρέχει βοήθεια για τον καθορισμό των σχετικών με την επαγγελματική εκπαίδευση αναγκών και προτεραιοτήτων, παρέχει πληροφορίες σχετικά με τις ανειλημμένες πρωτοβουλίες και τις μελλοντικές ανάγκες στον τομέα της επαγγελματικής εκπαίδευσης, εξετάζει τις δυνατότητες συγκρότησης κοινοπραξιών ή ειδικευμένων πολυεθνικών ομάδων για την παροχή βοήθειας σε θέματα επαγγελματικής εκπαίδευσης, παρακολουθεί και αξιολογεί την συνολική αποτελεσματικότητα της παρεχόμενης βοήθειας.

Συνεργάζεται στενά με το συγγενές ίδρυμα, το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), στο οποίο έχει ανατεθεί η επαγγελματική κατάρτιση στα κράτη μέλη της ΕΕ. 

## Οργάνωση
Το ίδρυμα αποτελείται από Διοικητικό Συμβούλιο, Συμβουλευτικό Σώμα και τον Διευθυντή. Το Διοικητικό Συμβούλιο απαρτίζεται από έναν αντιπρόσωπο ανά κράτος μέλος και δύο αντιπροσώπους της Επιτροπής. Τα μέλη του Συμβουλευτικού Σώματος επιλέγονται μεταξύ εμπειρογνωμόνων απο το χώρο της επαγγελματικής εκπαίδευσης ή άλλους χώρους τους οποίους αφορά το έργο του ιδρύματος, λαμβανομένης υπόψη της ανάγκης να διασφαλίζεται η παρουσία εκπροσώπων των κοινωνικών εταίρων, των διεθνών οργανισμών που μετέχουν ενεργά στην παροχή βοήθειας στον τομέα της επαγγελματικής εκπαίδευσης, και των επιλέξιμων χωρών. Ως εκ τούτου, από κάθε κράτος μέλος, από κάθε επιλέξιμη χώρα και από τους κοινωνικούς εταίρους σε ευρωπαϊκό επίπεδο διορίζονται 2 εμπειρογνώμονες. Ο διευθυντής είναι ο νόμιμος εκπρόσωπος του ιδρύματος και είναι υπόλογος στο διοικητικό συμβούλιο.

Το ίδρυμα απασχολεί προσωπικό περίπου 130 ατόμων. Από την 1η Σεπτεμβρίου 2017, Διευθυντής του Ιδρύματος είναι ο Ιταλός Σεζάρε Ονεστίνι.

## Αναφορές


Κατηγορία:Οργανώσεις με έδρα την Ευρώπη
Εθνική Ουγγαρίας U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Ουγγαρίας** είναι το συγκρότημα που αντιπροσωπεύει τη χώρα της Ουγγαρίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Ουγγαρίας Νέων Γυναικών**. Βρίσκεται υπό τη δικαιοδοσία της Ουγγρικής Ομοσπονδίας Καλαθοσφαίρισης (*Magyar Kosarlabdázók Országos Szövetsége (MKOSZ)*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Ουγγαρίας σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Ουγγαρίας σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Ουγγαρίας (καλαθοσφαίριση γυναικών)
* Εθνική Ουγγαρίας U21 (καλαθοσφαίριση γυναικών)
* Εθνική Ουγγαρίας U19 (καλαθοσφαίριση γυναικών)
* Εθνική Ουγγαρίας U18 (καλαθοσφαίριση γυναικών)
* Εθνική Ουγγαρίας U17 (καλαθοσφαίριση γυναικών)
* Εθνική Ουγγαρίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Hungary, ιστορικό ανά έτος στον επίσημο ιστότοπο των αρχείων της FIBA. 
* Magyar Kosarlabdázók Országos Szövetsége, επίσημος ιστότοπος. 

Γυναικων U20
Μπέργουικ Ρέιντζερς ΦΚ

Η **Μπέργουικ Ρέιντζερς ΦΚ** είναι μια ποδοσφαιρική ομάδα με έδρα το Μπέργουικ-απόν-Τουίτ, Αγγλία (κοντά στα σύνορα με τη Σκωτία). Ιδρύθηκε το 1884. Συμμετέχει στη Λιγκ 2 Σκωτίας. Είναι η μόνη ομάδα που συμμετέχει στα πρωταθλήματα Σκωτίας ενώ η έδρα της είναι εκτός Σκωτίας.

## Εξωτερικοί σύνδεσμοι

* 

Κατηγορία:Ποδοσφαιρικές ομάδες Σκωτίας
Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1881
Κρίστα Βολφ

Η **Κρίστα Βολφ** (γερμανικά: Christa Wolf, 18 Μαρτίου 1929 - 1 Δεκεμβρίου 2011) ήταν Γερμανίδα κριτικός λογοτεχνίας, μυθιστοριογράφος και δοκιμιογράφος. Ήταν μία από τις πιο γνωστές συγγραφείς της πρώην Ανατολικής Γερμανίας.

## Βιογραφία
Γεννήθηκε το 1929 ως Κρίστα Ίλενφελντ στο Λάντσμπεργκ, το οποίο σήμερα είναι το Γκόζουφ Βιελκοπόλσκι της Πολωνίας. Από το 1949 έως το 1953 σπούδασε γερμανική λογοτεχνία στην Ιένα και στη Λειψία. Έγραψε τη διδακτορική της διατριβή με επιβλέποντα τον Χανς Μάγερ με θέμα: *Προβλήματα ρεαλισμού στο έργο του Χανς Φάλαντα*.

Εντάχθηκε στο Ενιαίο Σοσιαλιστικό Κόμμα Γερμανίας (ΕΣΚΓ) το 1949 και αποχώρησε τον Ιούνιο του 1989, έξι μήνες πριν καταρρεύσει το κομμουνιστικό καθεστώς. Ήταν υποψήφιο μέλος της Κεντρικής Επιτροπής του ΕΣΚΓ από το 1963 έως το 1967. Τα αρχεία της Στάζι που βρέθηκαν το 1993 έδειξαν ότι εργάστηκε ως πληροφοριοδότρια (Inoffizieller Mitarbeiter) κατά τα έτη 1959-1961. Οι αξιωματούχοι της Στάζι την επέκριναν για «επιφυλακτικότητα» και έχασαν το ενδιαφέρον για τη συνεργασία της. Παρακολουθούνταν στενά για σχεδόν 30 χρόνια. Κατά τη διάρκεια του Ψυχρού Πολέμου, η Βολφ ήταν επικριτική απέναντι στην ηγεσία της Λαοκρατικής Δημοκρατίας της Γερμανίας, αλλά διατήρησε την πίστη της στις αξίες του σοσιαλισμού και αντιτάχθηκε στη γερμανική επανένωση.

Η Βολφ πέθανε την 1η Δεκεμβρίου 2011 στο Βερολίνο, όπου ζούσε με τον σύζυγό της, Γκέρχαρντ Βολφ. Ετάφη στις 13 Δεκεμβρίου 2011 στο νεκροταφείο Dorotheenstadt. Το 2018, ο δήμος του Βερολίνου χαρακτήρισε τον τάφο της ως «τάφο απόδοσης τιμής» (Ehrengrab).

## Βιβλία στα ελληνικά
*(1986)	*Κασσάνδρα*, μτφ. Θωμάς Νικολάου, Λιβάνης
*(1996)	*Μήδεια*, μτφ. Αγγέλα Βερυκοκάκη-Αρτέμη, Λιβάνης
*(2003)	*Τι απομένει*, μτφ. Γιάννης Κέλογλου, Γραφές
*(2005)	*Με σάρκα και οστά*, μτφ. Χρήστος Αστερίου, Καστανιώτης
*(2006)	*Ένα πρότυπο παιδικής ηλικίας*, μτφ. Κυριακή Χρυσομάλλη-Henrich, University Studio Press
*(2009)	*Με άλλη ματιά*, μτφ. Γιώτα Λαγουδάκου, Καστανιώτης
*(2009)	*[[Μοιρασμένος ουρανός]]*, μτφ. Κυριακή Χρυσομάλλη-Henrich, University Studio Press
*(2019)	*[[Τι απομένει]]*, μτφ. Βασίλης Τσαλής, Καστανιώτης
*(2022)	*Υπό τας φιλύρας*, μτφ. Σούλα Ζαχαροπούλου, Σκαρίφημα

## Παραπομπές


Κατηγορία:Γερμανοί μυθιστοριογράφοι
Κατηγορία:Γερμανοί κριτικοί της λογοτεχνίας
Κατηγορία:Γερμανοί δοκιμιογράφοι
Κατηγορία:Ανατολικογερμανοί
Κατηγορία:Ανατολικογερμανική λογοτεχνία
Ελληνίτσα Αρκαδίας

Η **Ελληνίτσα** είναι χωριό στη δημοτική ενότητα της Φαλαισίας του Δήμου Μεγαλόπολης στην Αρκαδία. Βρίσκεται σε μια πλαγιά, 2 χλμ. δυτικά της Ποταμιάς, 3 χλμ. νοτιοδυτικά του Λεοντάριου, 4 χλμ. νοτιοανατολικά της Παραδείσιας και 11 χλμ. νότια της Μεγαλόπολης. Η απογραφή του 2011 κατέγραψε 50 κάτοικους στο χωριό.

## Πληθυσμός

## Παραπομπές


## Εξωτερικοί σύνδεσμοι
* Ιστορία και πληροφορίες για την Ελληνική 
* Ελληνική στο GTP Travel Pages

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης